उनका अनुसार कुकुरबाट सुरक्षाबाहेक धेरै साथ पाइन्छ । ‘एक्लो भएको महसुस गर्न दिँदैन कुकुरले,’ उनले भनिन्, ‘कुकुरको खुशी देखेर आफ्नो मन पनि खुशी बनाउन सकिँदो रहेछ ।’ उनलाई पनि कुकुरले प्रेम गर्छन् । धेरैतिरका कुकुरले परिचितजस्तो गरेर पछ्याउँछन्, उनलाई । तर, कहिलेकसो उनलाई कुकुरले दुःख नदिएका पनि होइनन् । कति पटक उनी कुकुरबाट टोकिएकी छिन् । रेबिजको सुई लाइरहिन्छन् । ‘कुकुरले मलाई कयौँ पटक टोकेका छन् । धेरैजसो झगडा छुट्याउन जाँदा टोक्ने गर्छन् । त्यति भन्दैमा म कुकुरलाई घृणा कहिल्यै गर्दिनँ प्रेम गर्छु,’ उनले भनिन् ।
